Յուրի Ավիերինո

**Յուրի Ավիերինո** (, ), կրկեսի խորհրդային և ռուս դերասան, իլյուզիոնիստ, ՌԽՖՍՀ ժողովրդական արտիստ (1989)։

## Կենսագրություն
Յուրի Ավիերինոն ծնվել է 1931 թվականի հոկտեմբերի 6-ին, կրկեսի դերասանների ընտանիքում։ Նրա հայրը` Կիրիլ Ավիերինոն, կրկեսի ծաղրածու էր, մայրը` Կալիսա Լապիադոն, կրկեսի ժառանգական դերասանուհի էր և հեծանվորդ էր։

Կրկեսում սկսել է աշխատել մանկուց։ 1944 թվականից աշխատել է որպես ակրոբատ քրոջ` Իրինա Ավերինոյի հետ։ Նա գործում էր իր հոր հետ որպես ծաղրածու, այնուհետև աճպարար էր։ 1966 թվականից նա սկսում է հանդես գալ որպես իլյուզիոնիստ։ Հյուրախաղերով հանդես է եկել Բուլղարիայում, Ռումինիայում, Հունգարիայում, Ավստրիայում, Արգենտինայում, Բրազիլիայում, Մեքսիկայում և Պերուում։

Նա առանձնանում էր լակոնիկ, բայց արտահայտիչ և տպավորիչ կատարմամբ, կարողանում էր լսարանի մոտ հետաքրքրություն առաջացնել։ Հայտնի են եղել նրա մի շարք հնարքներ, այդ թվում` «Կախարդական տուփը», «Աղջկա անհետացումը»։

1969-1974 թվականներին եղել է Բելառուսի կրկեսի ղեկավարը։

1972 թվականին Մեքսիկայում շրջագայության ընթացքում «Ացտեկ» իլյուզիոն ակումբը նրան շնորհել է մոգության պրոֆեսորի պատվավոր կոչում։ 1986 թվականին Արգենտինայի իլյուզիոնիստների համայնքը Յու. Ավիերինոյին շնորհել է «Լավագույն կախարդ» մրցանակը։ 1989 թվականին Գերմանիայում ճանաչվել է որպես «Տարվա լավագույն դերասան»։

Թոշակի անցնելուց հետո նրա ատրակցիոնի սարքավորումները տնօրինվել են կրկեսային իլյուզիոնիստ Ռուսլան Մարչևսկու կողմից։

Մահացել է 2003 թվականի հոկտեմբերի 5-ին, թաղվել է Մոսկվայի Խովանսկու գերեզմանատանը։

## Ընտանիք
* Հայրական պապը երաժիշտ Նիկոլայ Ավերինոն է (1871-1950 թվական), ջութակահար, Սարատովի կոնսերվատորիայի պրոֆեսոր, Ֆյոդոր Շալյապինի մտերիմ ընկերը։
* Մայրական պապը կրկեսի հայտնի գործիչ Ալեքսանդր Լապիադոն է։
* Մայրական տատը կրկեսի հայտնի արտիստ Օլգա Սուրն է, որի մասին Ա. Կուպրինը գրել է «Օլգա Սուր» (1929 թվական) պատմվածքը։
* Հայրը կրկեսային նկարիչ Կիրիլ Ավերինոն է (1902-1976 թվական), ծաղրածու, 1967-1969 թվականներին ղեկավարել է Բելառուսի կրկեսը։
* Մայրը կրկեսային դերասանուհի Կալիսա Լապիադոն է, հեծանվորդ։
* Քույրը կրկեսի դերասանուհի Իրինա Ավիերինոն է (ծնվել է 1939 թվական), շների մարզիչ է։
* Կինը կրկեսային դերասանուհի Լյուդմիլա Ավիերինոն է (ի ծնե` Պրովոտորովա) (ծնվել է 1937 թվականին)։

## Պարգևներ և մրցանակներ
* Պատվո շքանշան (1994 թվական, դեկտեմբերի 17)
* ՌԽՖՍՀ ժողովրդական արտիստ (16.07.1979)
* ՌԽՖՍՀ վաստակավոր արտիստ (1989 թվական)

## Մատենագրություն
* Аверьино Ю. К. // Возможности и сила коллектива // Советская эстрада и цирк, 1971, № 2, стр. 8–9.

## Ծանոթագրություններ

## Գրականություն
* Черкасский Я. Ярко, смело, интересно: премьера в Харьковском государственном цирке // Харьков: Красное знамя, 15.08.1976, стр. 4;
* Шварц В. Достаньте слона из кармана // Советская культура, № 98 (5002), 7.12.1976, стр. 8;
* Кох З. О близком друге [некролог на смерть К.Н. Авьерино, отца иллюзиониста] // Советская эстрада и цирк, 1977, № 1, стр. 26;
* Николаев М. О тех, кто идет впереди // Советская эстрада и цирк, 1977, № 10, стр. 4–5;
* Славский Р.Е. Когда облака спускаются на землю // Советская эстрада и цирк, 1979, № 2, стр. 12–13;
* Парамонов В. Волшебное искусство Юрия Авьерино // Таганрогская правда, 15.05.1979, стр. 3;
* Марьяновский В.А. Кио: отец и сыновья. М.: Искусство, 1984, стр. 184–186;
* Кривенко Н.В. Внук героини Куприна // Советская эстрада и цирк, 1991, № 5, стр. 4–5;
* Семёнов В.Н. Цирк Саратова: Ненаучное исследование истории циркового дела в городе на Волге. Саратов, 2015, стр. 166.

## Արտաքին հղումներ
* 
* 
* 
* 
* 

Կատեգորիա:Պատվո շքանշանի ասպետներ (Ռուսաստան)
Կատեգորիա:ՌԽՖՍՀ ժողովրդական արտիստներ
Կատեգորիա:Ռուս դերասաններ